Just  nii nimetatakse pisikest "supelranda", mis asub enne Sindi vana surnuaeda kulgeva sügava kraavi suubumiskohal Pärnu jõkke. Talgujuht Ain Pärnat ütles, et seda kohta on ammust aega kasutatud supluskohana, kuna vool pole väga tugev ja põhigi on veidi sügavam. Ta ei mäletanud, et kunagi varem oleks sarnast suuremat ühist talgut selles paigas toimunud. Siiski oli juba varem savisesse kaldasse vormitud trepiastmed, mis täna uuesti paremaks muudeti. Uuendusena pandi käsipuud. Vaiade vahele kinnitati jämedam  kett, millest on mugav kinni hoida, et libisedes ei kukuks. Jalgrataste lukustamiseks kaevati maasse jäme palgijupp, mille küljes on 4 tugevat raudkonksu. Kõrgele kaldapervele paigaldati 2 pinki ja laoti raudkividest tulease.